CELEX: 31985S1835
Language: el
Date: 1985-07-02 00:00:00
Title: Απόφαση αριθ. 1835/85/ΕΚΑΧ της Επιτροπής της 2ας Ιουλίου 1985 σχετικά με την τροποποίηση της απόφασης αριθ. 527/78/ΕΚΑΧ περί απαγορεύσεως της ευθυγραμμίσεως με τις προσφορές προϊόντων σιδήρου και χάλυβα ορισμένων τρίτων χωρών

Avis juridique important

|

31985S1835

Απόφαση αριθ. 1835/85/ΕΚΑΧ της Επιτροπής της 2ας Ιουλίου 1985 σχετικά με την τροποποίηση της απόφασης αριθ. 527/78/ΕΚΑΧ περί απαγορεύσεως της ευθυγραμμίσεως με τις προσφορές προϊόντων σιδήρου και χάλυβα ορισμένων τρίτων χωρών  

Επίσημη Εφημερίδα αριθ. L 173 της 03/07/1985 σ. 0011 - 0012 Ισπανική ειδική έκδοση: Κεφάλαιο 13 τόμος 19 σ. 0005  Πορτογαλική ειδική έκδοση : Κεφάλαιο 13 τόμος 19 σ. 0005 

***** ΑΠΟΦΑΣΗ αριθ. 1835/85/ΕΚΑΧ ΤΗΣ ΕΠΙΤΡΟΠΗΣ  της 2ας Ιουλίου 1985  σχετικά με την τροποποίηση της απόφασης αριθ. 527/78/ΕΚΑΧ περί απαγορεύσεως της ευθυγραμμίσεως με τις προσφορές προϊόντων σιδήρου και χάλυβα ορισμένων τρίτων χωρών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την απόφαση αριθ. 527/78/ΕΚΑΧ της Επιτροπής της 14ης Μαρτίου 1978 περί απαγορεύσεως της ευθυγραμμίσεως με τις προσφορές προϊόντων σιδήρου και χάλυβα καταγωγής ορισμένων τρίτων χωρών (1), όπως τροποποιήθηκε τελευταία από την απόφαση αριθ. 876/85/ΕΚΑΧ (2), και ιδίως το άρθρο 1 δεύτερο εδάφιο  Εκτιμώντας:  ότι η Επιτροπή έχει συνάψει διακανονισμούς με την Νορβηγία και την Ιαπωνία· ότι πρέπει, επομένως, να περιληφθούν οι χώρες αυτές στο παράρτημα της εν λόγω απόφασης και να προσδιοριστούν επακριβώς τα προϊόντα σιδήρου και χάλυβα στα οποία αναφέρονται οι διακανονισμοί,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στο παράρτημα της απόφασης αριθ. 527/78/ΕΚΑΧ προστίθενται τα σημεία που απαριθμούνται στο παράρτημα της παρούσας απόφασης.  Άρθρο 2  Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.  Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε κράτος μέλος.  Βρυξέλλες, 2 Ιουλίου 1985.  Για την Επιτροπή  Karl-Heinz NARJES  Αντιπρόεδρος  (1) ΕΕ αριθ. L 73 της 15. 3. 1978, σ. 16.  (2) ΕΕ αριθ. L 95 της 2. 4. 1985, σ. 24.   ΠΑΡΑΡΤΗΜΑ  «14. ΝΟΡΒΗΓΙΑ  Για τα προϊόντα σιδήρου και χάλυβα που υπόκεινται σε τιμές προσανατολισμού, ελάχιστες τιμές και τιμές βάσεως, όπως αυτά αναφέρονται στις ακόλουθες Επίσημες Εφημερίδες:  - ΕΕ αριθ. L 370 της 29. 12. 1982, σ. 15 (τιμές προσανατολισμού),  - ΕΕ αριθ. L 373 της 31. 12. 1983, σ. 1 (ελάχιστες τιμές),  - ΕΕ αριθ. L 321 της 17. 11. 1982, σ. 1 (τιμές βάσεως),  - ΕΕ αριθ. C 37 της 11. 2. 1984, σ. 3 (τιμές βάσεως)·  επίσης τα προϊόντα της διάκρισης 73.15 A VII β) 1 και 73.15 β) VII β) 2 αα) του Κοινού Δασμολογίου.  15. ΙΑΠΩΝΙΑ  Για τα προϊόντα σιδήρου και χάλυβα ΕΚΑΧ που περιλαμβάνονται στην ονοματολογία του Κοινού Δασμολογίου στις κλάσεις 73.06 έως 73.13· 73.15 στις μορφές που αναφέρονται στις κλάσεις 73.06 έως 73.13, εκτός από τις διακρίσεις 73.15 Α Ι β) 2, 73.15 Α V β) 1, 73.15 Β Ι β) 2 ββ), γγ), δδ) και εε), 73.15 Β V β) 1 ββ), 73.15 Β V β) 2 ββ), 73.15 Β VII β) 1 αα) 22 και 33, 73.15 Β VII β) 1 ββ) 22 και 33, 73.15 Β VII β) 1 γγ) 22 και 33, 73.15 Β VII β) 2 ββ) 22 και 33.»